Jesús Vallejo

Jesús Vallejo Lázaro (s. 5. tammikuuta 1997 Zaragoza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Madridia ja on pelipaikaltaan keskuspuolustaja. == Seurajoukkueura == Vallejo liittyi Real Zaragozan nuorisoakatemiaan vuonna 2007 ollessaan 10-vuotias. 26. heinäkuuta 2013 nuorisojoukkueissa esitettyjen vakuuttavien peliesitysten jälkeen hän teki ensimmäisen ammattilaissopimuksensa seuran kanssa.El juvenil Jesús Vallejo amplía su vinculación con el Real Zaragoza Real Zaragoza. Viitattu 31.7.2015. 23\. elokuuta 2014 Vallejo nostettiin suoraan seuran edustusmiehistöön ja hän teki ensiesiintymisensä joukkueessa maan toiseksi korkeimmalla sarjatasolla Segunda Divisiónissa ottelussa Recreativo de Huelvaa vastaan. 26. joulukuuta 2014 hän teki uuden vuoteen 2019 asti ulottuvan sopimuksen seuran kanssa.El Zaragoza renueva a Vallejo, central de futuro y... presente Marca. Viitattu 31.7.2015. Ensimmäisen maalinsa edustusjoukkueessa hän teki 5. huhtikuuta 2015 ottelussa Tenerifeä vastaan.Tenerife y Zaragoza se reparten goles y méritos para ganar Marca. Viitattu 31.7.2015. Samaisessa ottelussa joukkueen päävalmentaja Ranko Popović ojensi Vallejolle kapteeninnauhan, jota hän kantoi loppukauden ajan.Vallejo, con Derecho a soñar Marca. Viitattu 31.7.2015. 31\. heinäkuuta 2015 Real Madrid ilmoitti tehneensä Vallejon kanssa kuusivuotisen sopimuksen.Comunicado oficial: Jesús Vallejo Real Madrid. Viitattu 31.7.2015. Hänestä maksettiin arviolta noin 6 miljoonan euron siirtokorvaus. Vallejo jatkoi kauden 2015–2016 lainasopimuksella kasvattajaseurassaan Zaragozassa.El Real Madrid ficha a Jesús Vallejo Marca. Viitattu 31.7.2015. Hän pelasi Zaragozassa kaikkiaan 50 Espanjan kakkosliigan ottelua ja teki yhden maalin. Kaudeksi 2016–2017 Vallejo siirtyi lainasopimuksella saksalaisseura Eintracht FrankfurtiinLa emotiva despedida de Jesús Vallejo Marca. Viitattu 20.7.2016. , jossa teki 25 bundesliigaottelussa yhden maalin. 7\. heinäkuuta 2017 ilmoitettiin Vallejon palaavan Real Madridiin ja liittyvän seuraavalla kaudella 2017–2018 joukkueen vahvuuteen. Hän sai käyttöönsä pelinumeron 3, joka vapautui seurasta poislähteneeltä Pepeltä.Vallejo is presented at the Santiago Bernabéu Real Madrid. Viitattu 8.7.2017. Hän pelasi Realissa kahden kauden aikana 12 Primera Divisiónin ottelua, joissa teki yhden maalin. Mestarien liigassa, jonka Real voitti 2017–2018, hän pelasi kummallakin kaudella yhden ottelun. Vallejo vietti syyskauden 2019 lainalla Wolverhamptonissa, jossa pelasi kaksi Englannin Valioliigan ottelua. Seuraavat puolitoista kautta hän pelasi Granadassa, jossa hänen tililleen tuli 32 Espanjan pääsarjaottelua sekä kymmenen peliä Eurooppa-liigassa. Kesällä 2021 hän palasi Real Madridiin, jossa pelasi seuran tuplamestaruuskaudella 2021–2022 viisi ottelua Primera Divisiónissa ja kahdessa ottelussa yhteensä kahdeksan minuuttia Mestarien liigassa. == Maajoukkueura == Vallejo on pelannut Espanjan nuorisomaajoukkueissa. Hän oli vuonna 2015 alle 19-vuotiaiden Euroopan-mestaruuden voittaneen joukkueen kapteeni. Hän pelasi turnauksen kaikki viisi ottelua alusta loppuun. Alle 21-vuotiaiden EM- kilpailuissa hän pelasi neljä ottelua sekä Espanjan hopeajoukkueessa 2017 että kultajoukkueessa 2019. Jälkimmäisessä turnauksessa hän oli joukkueen kapteeni. Hän pelasi viidessä ottelussa Espanjan saavuttaessa hopeaa vuonna 2021 järjestetyissä Tokion olympialaisissa. == Lähteet == == Aiheesta muualla == * Jesús Vallejon tilastot BDFutbol-sivustolla * Jesús Vallejon tilastot Soccerway-sivustolla Luokka:Espanjalaiset jalkapalloilijat Luokka:Espanjalaiset olympiamitalistit Luokka:Vuonna 1997 syntyneet Luokka:Elävät henkilöt